Gratem

Gratem (Nederlands Grathem) is 'n Nederlands-Limburgse plaots in de gemeinde Leudaal.

De naom Gratem is meugelek aofkumsteg vaan Gerardsheim of vaan 't Aajdfrankisch graat wat "heuvelrögk" beteikende. Meugelek is de ierste vermelding al vaan 984; de ajdste vindplaots die mèt zekerheid kint weure geïdentificeerd stamp vaan 1234. Gratem behoort aon 't Land vaan Toear; 't dörp Gratem waor aon dit stedsje sjatpliechteg. Dit voorstedóm woort in 1795 mèt de Franse bezètting oontboonde.

Bij de stiechting vaan 't Keuninkriek vaan de Nederlen woort Gratem 'n apaarte gemeinte, die vaanaof 1818 ouch Kelpe en Oler umvatde. In 1991 weurt de gemeinte Gratem, same mèt Baoksem door Heitse geannexeerd. Sins 2007 maak Gratem deil oet vaan de gemeinte Leudaal (Leudal).

Waope
Gratem kraog op 31 mei 1873 vaan d'n Hoege Raod vaan Adel e waope touwgekind, wat ziech zoe liet umsjrieve:

Vaan lazuur (blauw), mèt 'ne nao veure gekierde bisjop, hawwend in de rechterhand 'ne gedèkde miskelk, in de linkerhand 'ne bisjopsstaaf, alles vaan goud; de bisjop is tot haafweeg gezat achter e sjèld vaan zèlver (wit), gekwartileerd mèt veer liewe vaan keel (roed).

De bisjop is de Gratemse petroenheilege Sint-Severinus. 't Sjèldsje mèt de veer liewe is 't waope vaan 't Hollands geslach Brederode; Margaretha vaan Brederode waor de voorstin-adbis vaan Toear die Gratem zien eige sjepebaank verliende.Heraldry of the World - Grathem

Historische inwoenertalle
 Jaor  Aontal  Greuj (gans Limbörg) 1830  949Volkstèlling 1830  -- 1840  1.000Volkstèlling 1840 - Limbörg  +5,4% (+5,6%) 1849  1.077Volkstèlling 1849 - Hertogdóm Limbörg: gemeintesgewijs indeiling vaan de provincie  +7,7% (+4,3%) 1859  994Volkstèlling 1859 - Plaotseleke indeiling  -7,7% (+4,4%) 1869  1.023Volkstèlling 1869 - Feiteleke of getèlde bevolking in eder gemeinte vaan 't riek  +2,9% (+4,5%) 1879  1.099Volkstèlling 1879 - Limbörg: plaotseleke indeiling  +7,4% (+7,0%) 1889  1.103Volkstèlling 1889 - Limbörg  +0,4% (+6,8%) 1899  1.086Volkstèlling 1899 - Limbörg  -1,5% (+10,2%) Jaor  Aontal  Greuj (gans Limbörg) 1909  1.191Volkstèlling 1909 - Plaotseleke indeiling  +9,7% (+17,8%) 1920  1.377Volkstèlling 1920 - Plaotseleke indeiling  +15,6% (+32,6%) 1930  1.501Volkstèlling 1930 - Plaotseleke indeiling  +9,0% (+25,1%) 1947  1.804Volkstèlling 1947 - Plaotseleke indeiling  +20,2% (+24,2%) 1956  1.950Woeningtèlling 1956 - Veurnaomste gegeves per gemeinte  +8,1% (+27,3%) 1960  2.017Volkstèlling 1960 - Bevolking vaan gemeintes en oonderdeile vaan gemeintes  +3,4% (+7,4%) 1971  2.265Volkstèlling 1971 - Plaotseleke indeiling  +12% (+13,9%)

Opmerking
 In de volkstèlling vaan 1971 woorte de inwoenertalle op ganse vieftalle aofgeroond. Gelèt op 't rillatief klein aontal inwoeners vaan gratemis 't greujciefer veur 1971 daorum neet exakter es in ganse percinte. In tiende perceis zouw dit 12,3% zien.

Rillatief oontwikkeling vaan 1830 tot 1971
(v1830=100)

Greun: Gemeinte Gratem
Blauw: Provincie Limbörg

Rifferenties

Externe link
 Grathem.com

Categorie:Leudaal
Categorie:Dörper in Nederlands Limburg